Per Bolstad

Per Bolstad (født 1875, død 1967) var en norsk musiker og komponist. Bolstad var hovedsakelig virksom i Ålesund, men oppholdt seg også i Oslo og var i Stockholm for å studere musikk.  Han turnerte med eget danseorkester i Norge, Sverige og Finland. Han var også medlem i Arve Arvesens kvartett som 1. fiolinist.  

Bolstad komponerte flere hundre melodier. Han ga ut samlinger som Lette bygdeslåttar (1923), Slåttar frå gamle dage (1928) og Slåtter i gammel stil (1957). Her var også flere komposisjoner av faren Per Mathiasson Bolstad (1833–1910) med. Faren kom fra Stryn i Nordfjord og mange av Per Bolstads mest kjente melodier er knyttet til denne bygda, blant annet Fagre Stryn.

Plata Det glade Aalesund - Per Bolstad 1875-1975 med Sture Rogne og Ragnar Danielsens ensemble vant Spellemannprisen 1975.

 Referanser 



Kategori:Norske dansemusikere
Kategori:Norske komponister
Kategori:Personer fra Ålesund kommune